Ingliz klublari Yevropa Chempionlar Ligasi rekordini o‘rnatdi

“Tottenhem” Yevropa Chempionlar Ligasi yarim finalining javob o‘yinida “Ayaks”ga 0:2 hisobida mag‘lub bo‘lib turib, yakunda g‘alaba qozondi va final yo‘llanmasini qo‘lga kiritdi (3:2, ilk uchrashuv — 0:1).

Shu tariqa ingliz klublari musobaqa doirasidagi bahslarda 2 ta va undan ko‘p gol o‘tkazib, 7 marta g‘alaba qozondi. Bu Chempionlar Ligasi rekordi hisoblanadi. Eng yaqin ta’qibchi mamlakat klublari hisobida esa 4 tadan g‘alaba mavjud.
Eslatib o‘tamiz, 1-iyun kuni Madriddagi “Vanda Metropolitano” stadionida “shporlar” “Liverpul” bilan chempionlik uchun kurashadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!